賞月
作者：俞桂
朝代：宋

paragraphs: 天浄無一雲，地浄無一塵。
十六月圓滿，皎皎白玉輪。
古今同此月，照破世間人。
夜久方浴出，露坐風滿襟。
清影入窗戶，聊足尉我心。
所欠一樽酒，所乏一張琴。
如此好月色，惜乎在海濱。
癡兒官事了，空自疲精神。
不得賞新月，酬酢相與頻。
今宵詩興動，狂吟漁溪民。
獨對猶復爾，况逢親共賓。